text: Tvivl om drikkevand
  12 august 2013 kl. 15.19
  En stor miljøsag i Randbøldal rullede videre i dag - det store spørgsmål er: Kan folk i området drikke vandet - eller kan de ikke?
  Miljøskandalen om en mulig forurening af grundvandet fra en grusgrav nær Vandel fortsætter.
  Grusgraven ligger i et delvist fredet naturområde ved Vandel. 
  Virksomheden Eigil Jensen, som driver grusgraven, modtog sidste år 55.000 tons forurenede jernbaneskærver - og har ifølge BT opbevaret og forarbejdet dem ulovligt,
  Skærverne er forurenet med tungmetaller, olie og pesticidrester. Vejle kommune konstaterede i december sidste år, at skærverne ligger ulovligt på den bare jord - blot få meter over grundvandet.
  TV SYD taler i aften med direktør Kim Jensen fra grusgraven og Søren Peschard, fmd.for Natur & Miljøudvalget i Vejle kommune.
  